Òmnium qualifica l'acte de Sánchez d'"electoralista" i de "mercadeig amb el patiment" dels represaliats\nRepresentants dels partits independentistes, d'Òmnium Cultural i d'Amnistia i Llibertat a les portes del Congrés. ARA\nMadridLa resposta política de l'independentisme a la conferència al Liceu del president espanyol, Pedro Sánchez, s'ha produït al Congrés amb la presentació de 200.000 firmes per la llei d'amnistia, una iniciativa impulsada per Òmnium Cultural i la plataforma Amnistia i Llibertat. És el següent pas després que la cambra baixa tombés en dues ocasions la proposició de llei que les formacions independentistes van impulsar i que la mesa no va permetre ni tramitar pel veto del PSOE, el PP i Vox. Ara l'entitat que presideix Jordi Cuixart i la plataforma Amnistia i Llibertat, amb el suport també dels grups d'ERC, Junts, el PDECat i la CUP, proven la via del dret a petició, que és una de les fórmules perquè el legislatiu debati una proposta impulsada directament des de la ciutadania.\nL'independentisme s'ha aplegat a les portes de la cambra baixa per mostrar conjuntament la seva aposta per "l'única solució" possible a la repressió, que va més enllà dels nou presos polítics que es beneficiaran de la mesura de gràcia. El vicepresident d'Òmnium, Marcel Mauri, ha acusat el cap de l'executiu espanyol d'organitzar un "acte electoralista" al Liceu i de "mercadejar amb el patiment i el dolor" de les persones que pateixen la judicialització de l'Estat. "L'amnistia i l'autodeterminació són les úniques vies que preveiem", ha subratllat en declaracions als mitjans. "El consens del país és l'amnistia", s'hi ha afegit Susanna Pagès, portaveu d'Amnistia i Llibertat.\nEls representants de les dues associacions han estat acompanyats per dirigents d'Esquerra -amb la secretària general adjunta, Marta Vilalta, al capdavant-, de Junts, del PDECat i de la CUP. Tots ells han accedit a la cambra baixa per entrar al registre la petició perquè els diputats debatin l'amnistia. A la fotografia, vuit capses de cartró amb les firmes que s'han recollit els últims mesos. Una acció que el PP també ha dut a terme aquestes últimes setmanes, per bé que en el sentit d'expressar el seu rebuig a la concessió dels indults. Les formacions independentistes, malgrat defensar l'amnistia, han saludat els indults com una mesura "parcial", en paraules de Vilalta, que ha assegurat que "no serveix". "Ajudaran a millorar la situació dels presos polítics, però la repressió continua", ha indicat. "Els indults no són el final ni la solució de res", ha dit la portaveu de la CUP Mireia Vehí.\nEl futur de l'amnistia al Congrés es preveu difícil també per la via del dret a petició. Si la mesa ja va tombar el projecte de llei dels grups, la fórmula alternativa ha de passar per la comissió de peticions, que sol prendre les decisions per consens. En aquest cas, però, és possible que els partits majoritaris -PSOE, PP i Vox- declinin traslladar el tràmit a la mesa. En cas que ho fessin, els precedents ja indiquen que difícilment l'amnistia s'obrirà pas al Congrés.\namnistia Congrés dels Diputats judicialització del procés


La vida ha tornat a Castelló (i la responsabilitat?), per Toni Bataller - Castelló Notícies\nInici Autors/res La vida ha tornat a Castelló (i la responsabilitat?), per Toni Bataller\nLa vida ha tornat a Castelló. Els seus carrers per fi estan poblats per la seua gent: els passejos, la natura, els xiquets jugant… Les persones hem recuperat el nostre espai vital a l’aire lliure, hem reconquistat el carrer. Va haver-hi un tímid intent la setmana passada quan es va donar llibertat als xiquets perquè deixaren el seu llarg confinament, però semblava com si obrirem la porta del carrer vacil·lant, amb cura, molt espai per si l’ombra de la Covid-19 ens sorprenia.\nEl poble de Castelló torna a gaudir de la natura. És com una bufada d’aire fresc que renova l’ànim dels carrers i dels seus habitants. Feia falta aquest pas definitiu per revitalitzar allò que el coronavirus ens havia furtat.\nEls xiquets i les xiquetes juguen amb certa normalitat que temíem que no aplegara mai, els esportistes tornem a trotar per terra i els majors tornen a eixir amb la necessària cautela… Perquè per açò s’han establit les franges horàries, no?\nSembla com si ens haguera visitat la primavera o, millor dit, com si en fórem realment conscients aquests dies perquè fins ara no l’hem pogut gaudir. I és que, pràcticament, no ens hem assabentat del parsimoniós pas del temps, i des del balcó ens ha passat per damunt l’hivern i quasi la primavera sense cap transició.\nPerò en aquesta sortida col·lectiva els ciutadans estem fent bé les coses? Estem complint amb la nostra responsabilitat individual davant l’estat d’alarma? Realment, pareix que més que desconfinats estem confiats, com si la pandèmia haguera acabat i les normes establides siguen arbitràries o capritxoses.\nPrecisament, la raó de ser de l’estricte confinament —evitar el contacte social per tal de frenar la transmissió— s’està incomplint flagrantment per molts ciutadans. Podem veure’l cada dia: grups de gent que queden en bici o caminant, grupets de quatre, sis, set persones ben juntets…. xiquets, majors, els dos progenitors amb els fills, reunions de gent a la porta de casa, per l’horta, per l’ermita, a la plaça de l’Ajuntament, pel parc… sembla que la norma siga incomplir les normes.\nMolt lluny de la meua intenció està exercir de delator de balcó, o fer d’un trist inquisidor com Torquemada. I, tot i que açò semble el sermó del iaio cebolleta, pareix mentida que s’haja de recordar encara aquestes coses.\nCom li dic jo a la meua filla que no pot jugar amb les seues amigues si està veient, a qualsevol hora, cinc o sis xiquets junts davant d’ella a la plaça de l’Ajuntament? I on estan els pares? Xarrant seguts al banc (i moltes vegades amb més pares, tots junts!).\nPer què no puc passejar amb la meua dona i la meua filla quan veus els dos progenitors amb un, dos i tres xiquets pel carrer major, pel parc o per l’horta?\nI aquesta és de nota: per què no podem quedar amb els amics —almenys fins ara—, quan veus cada dia grups de majors o de veïns passejant junts?\nMalauradament, crec que no hem entés quina és la funció del confinament i per què s’han relaxat les mesures confiant en la responsabilitat de la ciutadania. Està fallant la comunicació del govern? No és clara, és ambigua? Està faltant més pedagogia respecte a la importància de la restricció del moviment social? O senzillament hi ha una part considerable de la ciutadania que creu que està per damunt de la resta? Jo, honestament, no sé què està passant, perquè aquesta conducta insolidària no és castellonera, és universal: hem vist el mateix a Xàtiva, Manuel, Alcàntera, Barcelona, Madrid… per tot arreu. És un mal endèmic de tot el país, per molt que alguns intenten llevar-li importància escudant-se en què són conductes d’excepció.\nLa necessitat de quedar-nos a casa per a salvar vides no ha acabat, però les persones no aguantem més aquest prolongat captiveri i cal reactivar el motor econòmic, i aquestes dues raons són l’argument comprensible per a relaxar el confinament tot i que la Covid-19 continua ací, al carrer, amb nosaltres. Si no eixim al carrer amb responsabilitat, què penseu que podria passar d’ací a unes setmanes?\nArticle anteriorDesescalada: Biblioteca Pública Municipal ‘Joan Fuster’. Període d l’11 al 24 de maig\nArticle següentEl mercat de Castelló reinicia una nova fase


El Col·legi adverteix d'una ruptura generacional si no es posa solució a la precarietat laboral dels metges catalans\nEl diari La Vanguardia es fa ressò de la situació de precarietat laboral dels metges catalans i publica un reportatge amb el testimoni anònim de tres professionals que descriuen la seva situació d'incertesa laboral, precarietat, i manca d'expectatives. L'article ressalta el sentiment de frustració d'uns especialistes en Medicina d'Atenció Primària i Comunitària que no han pogut accedir a una plaça fixa al sistema de salut públic i que sobreviuen amb condicions d'inestabilitat.\nEl text es fa ressò de l'informe del Col·legi "La precarietat laboral del col·lectiu mèdic", que es va fer públic al juny d'aquest any, per denunciar la manca de seguretat i expectatives laborals dels professionals catalans.\nPreocupació en el Col·legi\nEl president del CoMB, Dr. Jaume Padrós, expressa en el mateix diari la preocupació del Col·legi per aquesta situació i adverteix d'una ruptura generacional: "No podem continuar exhibint una sanitat excel·lent si es persisteix en tractar de forma indigna als seus professionals. Sense indicis de canvi i amb debats polítics estèrils, la incertesa guanyarà terreny i s'imposarà l'amenaça d'una ruptura generacional i de pèrdua de valors".\nLa precarietat en la medicina no només afecta els metges més joves, tot i que són el sector més vulnerable, com es veu en aquest estudi sobre la realitat dels metges joves en acabar la residència. L'informe del Col·legi adverteix que un de cada tres metges treballa en condicions d'inestabilitat professional. I que, entre el col·lectiu de menys de 45 anys, aquesta inestabilitat afecta a la meitat dels professionals.\nPla de Xoc contra la precarietat laboral\nL'informe també proposa un Pla de Xoc contra la precarietat laboral en el qual es formulen una sèrie de propostes, algunes de les quals adreçades a l'administració, les patronals i els agents del sector salut en general, que permetin revertir una situació que dura massa.\nArticle a la Vanguardia "Médicos sobradamente precarios" (05/08/2016)\nArticle d'opinió del Dr. Jaume Padrós, president del CoMB a La Vanguarida "Riesgo de fractura generacional" (05/08/2016)


El nen i el món, animació infantil de denúncia - Contes de Mantega de Llet de Vaca Suïssa\nTítol: El nen i el món\nDirecció i guió: Alê Abreu\nDirigida i guionitzada per brasiler Alê Abreu, el film explica la història del Cuca, un infant que decideix emprendre un viatge a la gran ciutat per cercar el seu pare.\nDes d’aquesta motivació poderosa, el nen s’endinsa en el món dels adults i, mentre busca el pare incansablement, descobreix la realitat social del Brasil: les desigualtats, l’explotació laboral, la misèria, la contaminació, la desforestació i la progressiva dissolució del món tradicional.\nLa família del Cuca viu en una zona rural idíl·lica. El film posa de relleu la força dels orígens en la vida del protagonista, que torna a la casa dels pares, el lloc al qual hi pertany arrelat, el refugi per sobreviure en un món deshumanitzat.\nEls infants que vegin la pel·lícula s’hi reconeixeran en l’esperit aventurer i juganer del protagonista.\nL’animació vitalista, plena de color, poesia i música els encuriosirà fins a voler entendre aquesta història rica i complexa, amb diferents nivells de comprensió per a cada edat.\nRecomano fer el primer visionat compartit entre adults i infants, per acompanyar-los en el procés de descoberta d’un film que no té diàlegs. No es tractaria d’explicar-los la pel·lícula sinó d’acomodar-los en un nivell de comprensió que se situa en el suggeriment i l’emoció.\nSuggereixo deixar que cada infant es faci seva la pel·lícula a la seva manera. Deixar que posi en marxa els mecanismes de la imaginació per arribar a entendre des de la intuïció.\nHi ha moments en El nen i el món que l’espectador segueix el moviment del Cuca en pantalla com si es tractés d’un videojoc poètic. Una visió que esdevé hipnòtica pel tractament sonor del film que ens embolcalla en una atmosfera a estones silenciosa, melancòlica i reflexiva, en d’altres, vital, alegre i esperançadora.\nEl nen i el món va estar nominada als Òscars 2016 en la categoria de millor pel·lícula d’animació.\nSandra Gómez Rey 6 setembre, 2017 Leave a commentRecomano pel·lículescinema, descobrir el món, drets humans, Faros Sant Joan de Déu, justícia


Quin és el preludi del sexe, per a això es necessiten preludi i les millors versions de foreplay\nQuin és el preludi del sexe: què fan els homes i les dones com en el preludi?\nRelacions sexuals entre un home i una dona - un compromís de preservació a llarg termini dels sentiments d'amor. Però la comprensió mútua al llit no sempre és possible d'aconseguir: sovint la causa del desacord és el preludi o la manca d'això.\nQuin és el preludi del sexe?\nPreludi: una mena de carícies sexuals, sense les quals ningú es respecta. Aquesta etapa de jocs eròtics mostra com els socis estan preparats per escoltar els desitjos de la segona meitat i dur-los a terme. Preludi en sexe és:\nPreparació per al màxim plaer. Depèn d'això, si la dona arribarà a l'orgasme o es quedarà insatisfeta.\nUn gest d'atenció a una dona que demostra la veritat de les intencions d'un home. Un amant ocasional és més fàcil de pretendre que no sap què és un preludi. Per a ell, aquesta és una manera d'estalviar temps i evitar l'aparició d'enamorar-se.\nIncreïble confiança. Sentint una sensibilitat de les seves emocions, la noia comença a confiar en la segona meitat més.\nQuin és el preludi d'?\nTotes les persones es diferencien en el seu nivell de temperament, de manera que les parelles s'enfronten regularment al problema de la subestimació de les capacitats del soci. La comparació amb els primers només agreuja la situació: la noció que aquest preludi és per si sola pot ser tot el contrari per a dones de diferents edats i tipus de personatges . Independentment d'aquestes diferències, les càries preparatòries són necessàries per a cadascuna d'elles per diversos motius:\nFan que una noia se sent amada.\nPreludi abans del sexe és la primera fase del cicle d'orgasme. Si falta, el seu assoliment sembla poc probable.\nEls jocs eròtics recolzen la passió en una relació. Aquesta propietat és inherent a l'home per naturalesa: la majoria dels mamífers no seran admesos a la femella si no fan un ball matrimonial de rebuig i ofrenes.\nFormant la percepció correcta del sexe. El preludi abans d'estar a prop d'una dona no és menys útil que per a un home. Ens ensenya no a eclipsar el desig en el desig d'arribar ràpidament al cim del plaer.\nQuè els agraden els homes en el preludi?\nEls homes i les dones tenen expectatives diferents dels jocs previs. Un representant del sexe més fort s'encén ràpidament, de manera que no necessita un llarg ajustament per a l'onada sexual. Si la parella respecta els desitjos de la dona, es prepara pel fet que pot ser llarg. Ella també ha de saber el que els homes prefereixen saber fer-la agradable per als dos. Prepara't per a sexe com ell, si inclou:\nFrank suggereix el sexe . Els homes volen veure que la noia vol un joc d'amor i ella li informa. El missatge SMS amb correspondència sincera, video striptease durant una pausa de treball o altres maneres de transmetre un missatge lúdic augmenta el nivell de testosterona d'un soci.\nEl joc està despullat . Després d'una jornada laboral, una noia pot causar interès en l'home més cansat, si comença a despullar-se com si fos espontàniament. Ningú no pot estar davant d'aquesta imatge.\nMasturbació . La majoria dels homes voldrien veure, almenys, una vegada que la seva estimada s'acariciï. L'excessiva modèstia aquí és inadequada: vol guanyar experiència en una lliçó tan franca i realista per a dos.\nQuè fan les dones en el joc preliminar?\nMentre els homes van a cursos de recollida i intercanvien experiències sexuals amb amics, les dones saben exactament què preludi del llit necessiten. La libido de les nenes està tan disposada que els excita:\nCoqueteig inocent . Alguns d'ells no requereixen reclamacions òbvies de la parella i elogis romàntics.\nParaules brutes . La matal · lia al llit no és una llicència, sinó una forma de separar-se dels prejudicis. Bonificació addicional: fer proves durant el sexe ajuda a alleujar l'estrès.\nDominació masculina . Una noia emancipada moderna també de vegades vol sentir-se en absoluta dependència d'un home.\nPreludi al llit: opcions\nEls compliments i abraçades ràpidament s'avorren, de manera que les idees per a un preludi tard o d'hora sorgeixen al cap d'un dels socis. No us avergüences de compartir-los amb el vostre ésser estimat. Com a primer pas per a una vida sexual diversa, aquests tipus de joc previ són adequats:\nfoto eròtica de fotos a casa;\nconversa honesta sobre què és un preludi del llit en la presentació de cadascun dels parells;\nstriptease o cartes "per despullar";\nvisió de fàcil erotisme.\nQuè és el kukold en el sexe?\nLes millors propostes per al sexe\nLa posició del pilot\nEn què es planteja és millor quedar embarassada?\nCom portar l'home a l'èxtasi?\nCom triar les pastilles de control de la natalitat?\nCom participar adequadament en el sexe oral?\nAbstinència del sexe\nQuè és la ninfomania?\nQuè passa si em vaig enamorar d'un home casat?\nTècnica de massatge eròtic\nAmpolla d'aigua calenta a la tetera\nResorts a Israel\nBotes de dona 2013\nMuntanyes de Noruega\nMenjar per a beure - menú\nCom ensenyar al nen a mantenir el maneig correctament\nGuix decoratiu a la cuina\nAmanida amb arracades fregides\nVacances a Egipte a l'hivern\nQuins arbres no es poden plantar al lloc - signes\nCol en un multivariant - receptes\nGloxinia - Atenció i creixement\nCom es massilla el sostre?\nPhotosession Rosamund Pike per a l'home brillant Maxim\nOn allotjar-se a Mònaco?\nYasmina Rossi sense photoshop\nCom millorar l'espermograma?\nSamarreta per a la seva estrena\nNoms per a nois de gats britànics


El pas del temps, els canvis en l’entorn i l’evolució dels avenços tecnològics comporten sovint l’obsolescència de les normes de regulació administrativa, fet que pot provocar un cert desvirtuament de la finalitat pública que originalment contenien. És, per tant, necessari i imperatiu que l’Administració pública revisi periòdicament les seves actuacions amb l’objectiu d’eliminar els processos que hagin perdut la finalitat originària per demostrar així capacitat de reacció i dinamisme vers els canvis continus que es produeixen en l’entorn.\nEn aquest sentit es promulga aquest Reglament, que disposa el desenvolupament d’un nou model simplificat de tramitació administrativa que persegueix un procediment més senzill i àgil, pel qual particulars i empreses puguin obrir i traslladar comerços, modificar les activitats comercials, i també canviar de titular o de nom comercial.\nAquesta simplificació dels tràmits no ha de comportar, però, un pas endarrere pel que fa a la protecció de les persones, els béns i el medi ambient. La nova norma pretén assolir els mateixos objectius, però d’una manera més eficient, per operar sota els principis de minimització dels tràmits administratius, que estalviï a empreses i particulars costos de temps i desplaçaments innecessaris.\nAquest nou model té en compte els principis rectors que han de regir en tota Administració moderna. Principis basats en l’eficàcia i l’eficiència dels processos administratius, que operen en el desenvolupament reglamentari del model de procediment simplificat de tramitació administrativa de les sol·licituds d’obertura i trasllat de comerç, de modificació de les activitats comercials i de canvi de titular i de nom comercial.\nEl desenvolupament d’aquest nou procediment simplificat es basa en la declaració de la persona titular, i la comprovació de la correcció de les dades declarades i el control del compliment dels requisits legalment exigibles es fa amb posterioritat. Procediment que se sustenta en l’assumpció de responsabilitats de les persones que intervenen en el procés.\nAquest nou procediment obeeix a la necessitat d’agilitar i simplificar la tramitació vigent avui, per facilitar a les empreses l’inici i l’exercici de la seva activitat econòmica i, en definitiva, donar l’adequada resposta als administrats. A la vegada, aquest nou model es constitueix com un primer pas per afrontar de forma viable la imminent implantació de l’Administració electrònica, també en l’àmbit de les sol·licituds de comerç.\nAquest procediment s’ha desenvolupat amb la participació de les respectives administracions comunals que són titulars de determinades competències en l’àmbit de la regulació de l’activitat comercial. Aquesta norma neix com una solució provisional que pretén resoldre un problema actualment existent mentre no es promulgui una llei que reguli de forma completa i exhaustiva el comerç.\nPels motius exposats, i a proposta del Ministeri d’Economia i Finances, el Govern, en la sessió del 25 de febrer del 2010,\nS’aprova el Reglament relatiu al procediment simplificat per a l’obertura i el trasllat de comerç, la modificació de les activitats comercials i el canvi de titular i del nom comercial, que entrarà en vigor l’endemà de ser publicat al Butlletí Oficial del Principat d’Andorra.


La Penya suma una important victòria davant del Bilbao Basket i es guanya el dret a somiar amb la Copa (80-70) - Esport3 - TV3 i Catalunya Ràdio\nLa Penya suma una important victòria davant del Bilbao Basket i es guanya el dret a somiar amb la Copa (80-70)\nEl Joventut ha sumat una victòria important aquest diumenge a l'Olímpic de Badalona davant d'un dels possibles rivals directes de cara a la classificació per a la Copa del Rei, el Bilbao Basket. Quan falten dos partits per completar la primera volta, els badalonins han posat el seu balanç de resultats en positiu (8-7) i són vuitens.\n26/01/2014 - 14.59\nEl Joventut ha sumat una victòria important aquest diumenge a l'Olímpic de Badalona davant d'un dels possibles rivals directes de cara a la classificació per a la Copa del rei, el Bilbao Basket.\nEls homes de Salva Maldonado practiquen un bàsquet cada vegada més madur i, en aquesta ocasió, han sortit molt concentrats des del principi, per sorprendre un rival que no ha mostrat la intensitat que se li esperava, ni atacant ni defensant.\nLa Penya ha aconseguit que els llançaments triples li entressin des de l'inici i ha pogut dominar el marcador en tot moment, amb diferències màximes de 17 punts en el tercer quart. En aquest parcial, John Shurna ha trencat el partit a favor dels verd-i-negres, amb 12 punts consecutius. L'aler nord-americà ha estat el millor amb 18 punts, 6 rebots i una valoració ACB de 27.\nQuan falten dos partits per completar la primera volta, els badalonins han posat el seu balanç de resultats en positiu (8-7) i són novens en la classificació amb les mateixes victòries que el vuitè, el CAI de Saragossa.\nPle de victòries catalanes a l'ACB


VALÈNCIA CELEBRA EST CAP DE SETMANA EL CAMPIONAT D’ESPANYA ABSOLUT D’ATLETISME EN PISTA COBERTA – Noticies en Valencià de València Castelló i Alacant\n16 febrero, 2018 vlcseo 177 Views 0 Comments\nEl campionat se celebra per desena vegada en el Palau Velòdrom Lluís Puig i compta amb un total de 563 inscrits entre els quals es troben els millors atletes espanyols actius en l’actualitat.\nEl Campionat d’Espanya Absolut en pista coberta se celebra en la instal·lació municipal del Palau Velòdrom Lluís Puig. La cita tindrà lloc dissabte i diumenge i les entrades es poden adquirir en línia o durant el cap de setmana en la taquilla de la instal·lació.\nLa regidora d’Esports de l’Ajuntament de València, Maite Girau, ha manifestat que “la ciutat està molt satisfeta de poder acollir este esdeveniment esportiu d’atletisme, de la màxima categoria nacional, i d’on van a eixir els millors que estaran en els mundials en una gran instal·lació de la qual disposem que permet albergar esdeveniments d’este nivell”.\nEs tracta de l’última oportunitat perquè els atletes del nostre país aconseguisquen una puntuació mínima per al Mundial de Birmingham, que tindrà lloc el primer cap de setmana de març en la ciutat anglesa, i el límit de la qual per a la consecució de marca mínima finalitza aquest diumenge 18 de febrer.\nLa prova es desenvoluparà en diferents categories. Tant en la modalitat masculina com en la femenina els participants competiran en la categoria de carreres en distàncies de 60 m, 200 m, 400 m, 800 m, 1.500 m i 3.000 m. També hi haurà 60 m barres, Altura, Perxa, Longitud, Triple, Pes, i Heptatló, en el cas dels homes, i Pentatló en el de les dones. La jornada del dissabte de matí arrancarà a les 10:00 hores, i a les 16:30 hores la sessió de la vesprada, mentre que diumenge l’esdeveniment començarà a les 09:45 hores.\nLa competició serà, a més, retransmesa en directe pel canal Teledeporte, dissabte entre les 17:30 hores i les 21:30 hores i diumenge des de les 9:45 hores fins al final de la competició. A més, també hi haurà un programa especial des del Palau Velòdrom Llluís Puig i amb presència d’alguns dels protagonistes del Campionat, divendres entre les 19:30 hores i les 20:30 hores.\nA l’acte han acudit també la diputada provincial d’Esports, Isabel García, el president de la Federació d’Atletisme de la Comunitat Valenciana, Vicente Añó, el president de la Federació Espanyola d’Atletisme, Raúl Chapado, i l’atleta Kevin López.\n← Les Seu-Xerea-Mercat va presentar els seus esbossos\nMobilitat sostenible pacifica el trànsit i augmenta la seguretat viària a Cases de Bàrcena →\nAlt nivell en el 57º Gran Trofeu València\n23 agosto, 2018 vlcseo No Comments\nEn la vesprada d'ahir dijous 15 de febrer l'Agrupació de Falles La Seu-La Xerea-El Mercat va celebrar que queda un


Història del Posa't la Gorra! - Posa't la Gorra!\nParticipa de la campanya!\nAnar al web de l’AFANOC\nLa campanya neix el 2001 de la necessitat de compartir en un entorn lúdic i festiu la realitat dels infants i adolescents amb càncer i les seves famílies, amb l’objectiu de normalitzar la malaltia i pal·liar les necessitats que sorgeixen a partir del seu diagnòstic.\nEl simbolisme i els valors que s’amaguen darrere de la imatge corporativa estan totalment alineats amb el “Posa’t la Gorra!”, que ha esdevingut la campanya més important de l’AFANOC i que en els últims anys ha donat més repercussió i ha significat un pilar fonamental en l’evolució de l’associació. La raó per la qual la gorra és la protagonista és que un dels efectes secundaris que pateixen els infants i adolescents a causa del tractament és la pèrdua de cabell i acostumen a cobrir-se el cap amb una gorra.\nEl to de la gorra sempre és festiu, alegre i positiu per reforçar els conceptes d’unió de la societat per donar suport als nens amb càncer i les seves famílies. La gorra va anar canviant de color per diferenciar cada edició. L’any 2011 es fa un salt qualitatiu en el seu disseny.\nLa campanya és la primera font de recursos per finançar els serveis que l’AFANOC ofereix des dels hospitals, delegacions i La Casa dels Xuklis. Per tant, el “Posa’t la Gorra!” és la campanya que més representa i identifica l’AFANOC.\nEN ACTES I CAMPANYES\nPER TOT CATALUNYA\nDES DEL 2001\nSOBRE LA BOTIGA ONLINE\nAmb l’objectiu de trobar noves maneres d’auto finançament l’AFANOC decideix crear una botiga online solidària on poder vendre tot de merchandaising relacionat amb l’organització, i més endavant, les gorres i material relacionat amb els Xuklis.\nNOVA WEB (2018)\nEstrenem nova pàgina web. Més sencilla, més fàcil i amb més productes que mai. Per descomptat, podràs trobar-hi les últimes gorres, tasses, adhesius, bolígrafs, lanyards, etc… Entra, remena i compra a la nostra botiga 100% solidària.\nDISSENYADORS DE RENOM INTERNACIONAL S’IMPLIQUEN AMB LA CAMPANYA\nPer primera vegada es va fer una gorra estampada que incloïa els Xuklis, uns essers amb la capacitat de xuclar els mals rotllos que genera el càncer infantil i que va crear Roser Capdevila com a identificatiu de La casa dels Xuklis. Aquesta gorra va ser creada per l’estudi Òndia Brand Marketing, vinculat a l’AFANOC. La gorra va ser tot un èxit.\nDes de aleshores, l’AFANOC ha comptat amb la col.laboració de dissenyadors de renom internacional que han aportat la seva creativitat a la gorra. Va iniciar aquest nou canvi Jordi Labanda, seguit de; Kukuxumusu; Custo Dalmau; Roser Capdevila; Munich; Desigual…\nUna llar d’acollida per les famílies que s’han de desplaçar per venir a fer el tractament als hospitals de referència de Barcelona\nEls Xuklis són uns essers màgics que tenen la capacitat de “xuklar“ els mals rotllos que el càncer infantil genera a l’entorn familiar.\nRÈCORD DE FESTES!\nAquesta última temporada 2020-2021 de festes ha estat molt bona per l’AFANOC. S’han realitzat un total de 9 festes en diferents poblacions. Aquesta xifra, és la més alta fins ara. De les poblacions i iniciatives que s’hi han sumat aquest últim any, destaquem l’estrena de Tàrrega.\nVeure els detalls de l’última festa del Posa’t la Gorra a Cervera.\nVeure els detalls de l’última festa del Posa’t la Gorra a Tortosa.


Ossos i cartabons: Elena Alonso a Espacio Valverde – A*Desk\nOssos i cartabons: Elena Alonso a Espacio Valverde\nComposición de lugar, la segona exposició d’Elena Alonso a la galeria Espacio Valverde, és una d’aquestes mostres que un espera amb ànsia. La primera va ser fa dos anys, vaig aparèixer-hi per casualitat, sense conèixer a l’artista ni el seu treball i les obres que vaig trobar em van sorprendre i entusiasmar. Aquesta vegada vaig anar a l’esdeveniment amb les mateixes preguntes amb les que començo la segona temporada d’una sèrie de la HBO que m’ha deixat amb ganes de més: em seguirà intrigant? ¿es repetirà o farà alguna cosa completament diferent deixant-se pel camí els encerts de la primera part?\nL’afluència era màxima, evidentment jo no era l’únic que havia quedat fascinat pels seus dibuixos i instal·lacions d’engranatges sortits d’estranys gimnasos. Però en aquesta nova exposició aquestes característiques maquinàries, que semblaven funcionar amb lleis de la física alienes a aquest món, han desaparegut. L’obra central de l’exposició és un cartabó enguixat que es converteix en un os impossible. La tecnologia es torna orgànica. I el que en l’anterior exhibició eren nombroses instal·lacions escultòriques, ara és una delicada peça de mobiliari en el tauler de vidre pintat, enmig d’un embolic d’objectes, línies i taques fosques, apareix un gran cercle blanc com si es tractés d’un pou al qual guaitar: un parèntesi enmig d’una mena de taula periòdica que ens suggereix les claus amb què entendre el món que ens envolta, però que al mateix temps ens proporciona una sortida alternativa a tot això.\nElena Alonso desplega estructures i formes que ens resulten familiars, però que no acabem de reconèixer. Composicions d’objectes amb reminiscències orgàniques que plantegen portes a d’altres plans. Les seves obres són planes com també ho són els dibuixos que formen els pòsits de cafè que solquen el fons d’una tassa i que els iniciats poden arribar a llegir. L’artista sondeja a consciència les fronteres del dibuix abstracte a través d’una una exploració innovadora que cerca ampliar les possibilitats matèriques i conceptuals d’un mitjà que en ocasions és ignorat en l’àmbit de l’art actual. Les seves obres estan compostes, no en va, per elements primigenis escampats en composicions cabalístiques que semblen respondre a preguntes que encara no hem aconseguit formular.\nAlonso ens reubica en un espai-temps diferent, on ens convertim en una mena de xamans que estudien atents les composicions de les seves obres , que en aquesta segona temporada ens remeten a un passat, o potser a un futur en què la saviesa híper-tecnològica ha fracassat. Elena Alonso ha transformat les seves màquines en restes, i a nosaltres, els espectadors, en partícips de la seva particular recerca.\nJaime González Cela pateix de policuriositat, tot i que s'intenta centrar en l'educació i el comissariat. No pot deixar de provar jocs de taula i fer excursions margivagants i sobre tot, l'interessa l'art i l'aventura, i si són alhora, millor. Després d'anys d'entrenament va aconseguir desenvolupar la gustosa capacitat de llegir a la dutxa.


Bosc Aventura: un món d'oci i emocions a Salou\nSi voleu descobrir una nova forma de divertir-vos i experimentar noves activitats no us podeu perdre Bosc Aventura. Es tracta d'un parc multiaventura ubicat al carrer Barbastre 15 de Salou on podreu descobrir circuits d'aventura amb ponts i tirolines que van d'arbre en arbre recorrent tot un pinar al centre de Salou. Les instal·lacions ocupen uns 8.000 metres quadrats de terreny en les quals trobareu diverses zones d'activitats: per una banda hi ha els circuits d'aventura amb ponts i tirolines, també hi ha una zona per practicar paintball soft per a nens i paintball per a adults, una zona de minigolf i un nou joc que es diu Big Bow Game.\nBosc Aventura us ofereix diferents formes d'oci. Una d'elles és l'ampli ventall d'activitats d'oci per a tots els usuaris siguin nens, joves o adults, ja que a partir dels 3 anys ja es pot fer el circuit infantil i, per exemple, el minigolf és una activitat apta per a totes les edats. També poden gaudir de Bosc Aventura les escoles, amb els tallers que organitzen que poden ser una opció ideal per al final de curs, o simplement una activitat de lleure durant el curs, on a més de passar-s'ho bé també podran aprendre valors i conceptes. L'espai de Bosc Aventura, a més, és ideal per cleebracions com aniversaris, comunions, comiats de solter o soltera o els coneguts teambuildings per a empreses per reforçar la relació entre els treballadors.\nAl parc hi ha quatre circuits d'aventura que varien de dificultat i d'alçada. Cada circuit consta de diferents jocs que van d'arbre en arbre, ponts tibetants, lianes, ponts de xarxa, tirolines, etc. El circuit infantil és apte per a nens de 3 a 6 anys, sempre acompanyats per un adult, —les plataformes són d'un metre d'altura— i consten de diferents jocs i tirolines adaptats a aquesta edat. Per a nens i nenes a partir de 7 anys i que medeixin més d'1,20 m. hi ha disponibles els anomenats circuits blaus, amb plataformes que ja pugen entre tres i cinc metres del terra i jocs que es van complicant una mica més. Finalment hi ha el circuit vermell, el més alt, llarg i difícil del parc, que és apte per a nens a partir de 10 anys i que medeixin més d'1,45 m. Prèviament s'han d'haver fet els circuits blaus, i en aquest vermell hi poden participar joves i adults, ja que l'edat i l'altura que es requereix és la mínima que es necessita per a poder realitzar els circuits sense problema. Abans d'iniciar qualsevol d'aquests circuits, els monitors de Bosc Aventura us equiparan amb el que faci falta i us realitzaran una explicació perquè conegueu el material i l'aprengueu a fer servir, i a més primer fareu un circuit de prova per practicar i així assegurar-se que no hi ha cap perill. Tot i que realitzareu l'activitat vosaltres sols, sempre tindreu monitors a prop preparats per ajudar en qualsevol moment que us faci falta.\nHi ha modalitat de 'paintball' per a adults i nens. | Cedida\nUna de les altres activitats de què podreu gaudir a Bosc Aventura és el paintball, un joc d'estratègia que consisteix en simular una batalla disparant boles de pintura. Es divideix el grup que hi participa en dos equips i l'objectiu és eliminar tots els membres de l'equip contrari. En una partida de paintball a Bosc Aventura podeu escollir entre diverses opcions de partides, una d'elles consisteix en una primera fase on els membres d'un equip han d'eliminar tots els del conjunt contrari per guanyar, i després es realitza un joc en què es posa una bandera al mig del camp i el primer que l'agafi l'ha de dur al seu camp evitant ser disparat. Com en les altres activitats, un monitor primer donarà totes les instruccions per preparar els membres del grup, i seran equipats amb un peto per protegir la part superior del cos, un protector de coll, una màscara, una marcadora amb boles de pintura i un tratge d'un color per identificar els membres de cada equip. Aquesta activitat no és només per a adults, ja que a Bosc Aventura també compten amb la modalitat de paintball soft, què és apta per a nens a partir dels 7-8 anys, amb boles de pintura més petites i menys pes així com marcadores amb menys potència.\n'The Big Bow Game' és el nou joc incorporat a Bosc Aventura. | Cedida\nFinalment a Bosc Aventura una de les novetats és el Big Bow Game, traduït com El Joc del Gran Arc. Es tracta d'un joc d'equip amb l'ús d'arcs i fletxes amb puntes d'espuma simulant una batalla entre guerrers i tribus antigues. Amb aquesta activitat activareu la vostra memòria històrica i protegireu el vostre equip o tòtem simulant ser vikings, mongols, indis o escites, conquerint camps enemics. Hi ha diversos escenaris de joc, com el duel o la caça del tòtem, i abans de cada partida es fa una pràctica de tir amb un ninot amb unes peces que s'han de desencaixar. Aquest joc és apte per a nens a partir de 7-8 anys, i es juga també equipat amb màscara.\nSortegem packs per gaudir de les activitats de Bosc Aventura\nDes de SalouDiari.cat volem premiar els nostres lectors amb el sorteig de diferents packs d'entrades per gaudir de les activitats de Bosc Aventura. Sortejarem un paquet de quatre entrades pel Big Bow Game, dos paquets de dues entrades pel circuit de tirolines i un paquet de quatre entrades per gaudir del paintball soft. Per participar en el sorteig heu d'omplir el formulari de sorteig que trobareu més avall amb les vostres dades i seleccionar a quina activitat voleu optar. Teniu temps per participar-hi fins al dimecres 14 de desembre a les 12.00 hores, el nom de la persona guanyadora se sabrà el mateix dia a la tarda. Recordeu que només us hi podeu inscriure una vegada, en cas contrari sereu eliminats del llistat de participants.


4 MINUTS DE REFLEXIÓ – Comite 1r de Desembre\nPosted on January 23, 2020 January 23, 2020 by c1d\n4 MINUTS DE REFLEXIÓ\nCarta Oberta de Marc Romero Parés\ndirigida al programa APM de Catalunya Ràdio.\nI de sobte, just després d’escoltar una broma a la radio, el meu espai personal s’ocupa amb centenars de sentiments viscerals de conjunt indescriptible, perquè qualsevol resposta en desencadena una de contradictòria; d’encaixar-la i somriure em resigno; de riure m’insulto; de no sentir em menteixo; de rabiar m’odio; de passar-la per alt m’autoexcloc; de plorar no m’accepto i de tenir por em rendeixo.\nPerò per sort, i mentre desxifro els sentiments, la meva part cognitiva m’ajuda a entendre que si em resigno els altres s’enforteixen, si m’insulto es riuen de mi, si em menteixo la realitat és la seva, si sento ràbia no podré estimar, si m’autoexcloc ells em rebutgen, si no accepto em neutralitzo i si em rendeixo moro.\nI penso que d’haver un culpable en tot això, aquest no sóc jo ni ets tu per pensar que alguna cosa no va bé quan sents contradicció davant una burla. D’haver un culpable és aquell que, sense informació i amb falta de tacte, la propaga.\nÉs per aquest motiu que vull comentar la broma d’APM a Catalunya Ràdio i que posem un límit a la burla.\nImitació de Maradona amenaçant en Messi,\nel primer va tan “high” de drogues que necessita un intèrpret i aquest diu (en resum)\n“si Messi viene a ganarme a mi templo, le corto la cabeza y le pego el SIDA”\nSi amb aquesta broma no sentiu res seguiu llegint, vull que perdeu el temps. Jo ja he arribat al límit i no vull seguir mirant de lluny els fets, joder, ha estat la darrera broma que estava disposat a acceptar perquè sí.\nFragmento i pensem-ne:\nImitació bulgar d’una persona amb problemes crònics,\n– Hem difós conscientment la linia que separa allò que és sa/divertit/innocent d’allò que és tòxic/vulgar/dolent?\nBurla a la drogodependència,\n– Som persones desconeixedores de les experiències dels altres, i això ens allibera de la responsabilitat d’exemplificar el respecte pels semblants?\nÚs de la SIDA per fer-ne broma,\n– És que els individuals no estem prou informats sobre les coses que ens envolten i creiem que els nostres comentaris son innocus?\nAmenaça de mort banalitzada,\n– Pot ser que l’èsser humà hagi interioritzat la violència fins el punt d’acceptar que una amenaça de mort pot ser utilitzada en una conversa còmica?\nÚs de la ràdio per divulgar humor de mal gust,\n– Tan poc temps tenen els guionistes de Catalunya Ràdio que no són capaços de fer humor de qualitat?\n– La SIDA no “se pega”\nLes persones fem mal i no en som conscients, i d’aquest mal ens en beneficiem. Però ja prou, els afectats i afectades diem prou perquè una de dos, o ens hem empoderat o som més susceptibles. PROU\nCom a persona VIH+ cansada d’acceptar la falta d’interès en obtenir informació i de veure com APM ignora al grup Comitè 1r de Desembre al demanar una disculpa per la ja mencionada burla, us explicaré on és l’error del programa.\n“EL SIDA NO SE PEGA” Companys de Catalunya Ràdio, és que no esteu prou informats?\nSi fossiu persones llegides sabríeu que Maradona no te la SIDA; sabríeu que “el SIDA no se pega” perquè el Síndrome de la Immunodeficiencia Adquirida és una condició a la que el cos arriba després d’anys d’exposició, sense medicació, al Virus de la Inmunodeficiència Humana; sabríeu que “se transmite el VIH”; sabríeu de l’existència de persones indetectables que amb medicació controlen el virus fins al punt de poder mantenir relacions sexuals sense preservatiu, que no només no transmeten el VIH sinó que poden tenir fills sense el virus; sabríeu que hi ha 38.000.000 de persones amb VIH, de les quals 14.000.000 no tenen accés a tractaments; sabríeu que hi ha nens esperant adopció i son rebutjats per aquesta condició; sabríeu que avui ja han mort 32.000.000 de persones intentant superar la SIDA; sabríeu que no esteu exempts a l’exposició; sabríeu que la fi de l’estigmatització comença amb el respecte i l’acceptació; sabríeu que ignorar un grup que reclama una disculpa i rectificació d’una burla ofensiva us transforma d’ignorants a culpables.\nAra que sou persones prou llegides, en resposta a la vostra burla, reflexionareu i demanareu disculpes.\nPerquè els nostres problemes no són la vostra distracció, i menys encara la vostra forma de lucrar-vos.\nI es pregunta Ludwig Wittgenstein\n¿quin és el teu sentit en filosofia?\nmostrar a la mosca el camí de sortida de l’ampolla.\nMarc Romero Parés\nPrevious PostPrevious Adhesió del Parlament de Catalunya al Pacte Social contra l’estigma i la discriminació de les persones amb VIH\nNext PostNext Zero Discrimination Day 2020


Simfonia d’emocions a la jornada “Innovant des de la col·laboració” – NEXUS24 UPC\n“Els jutges catalans encapçalen l’índex de felicitat europeu.”\n“Es gradua el primer estudiant que ha dissenyat el seu currículum.”\n“El nou Govern sorgit a les eleccions decideix no fer cap més reforma educativa.”\n“El Conservatori ofereix classes de música als parcs de la ciutat”\n“Un estudi de vàries universitats demostra que participar en grups de treball col·laboratiu redueix l’ansietat en un 90%.”\nUn centenar llarg de persones, de les quals un terç personal de la UPC, i la resta persones de més de 40 institucions públiques (o que treballen amb elles) es van aplegar a la convocatòria que fèiem des de Nexus24 i Tejeredes i que per a nosaltres era l’estrena també del nou campus de Diagonal-Besòs. Cal dir que l’acollida del personal del campus va ser fantàstica des del primer dia que els vam suggerir fer-la allà. Avui encara, estar a l'”altre” extrem de la Diagonal no sempre et fa sentir al centre de la UPC!\nVan seguir converses en format “fish bowl” adaptat on el públic generava preguntes en grups, i s’asseia amb els ponents com en Domenico di Siena de CiviWise, l’Ana Manzanedo de OuiShare, l’Atzio Orexa de NerGrup, la Dolors Llorens d’Innogent, la Soledad Saavedra i l’Osvaldo Garcia de la Universitat de Santiago de Chile. En properes entrades al blog intentarem rescatar l’essència dels diàlegs, però en destaco alguna:\n– Com podem gestionar les “pomes podrides” que no volen col·laborar?\n– El primer que hem de fer es deixar de veure-les com a podrides, i veure-les com a pomes…- Contestava la Marga Baró.\n– El seductor o la seductora [col·laboratiu/va], neix o es fa?- va preguntar la Isabel Darnell, fent de portaveu.\n– Todo el mundo nace con la capacidad de connectar fraternalmente, pero culturalmente la hemos inhibido- va contestar la Soledad amb el seu accent xilè tant dolç.\nI reflexions provocadores…\n“Se puede pedir a un jugador de fútbol que lo de todo sin decirle como está el marcador? Pues en las organizaciones también hay que ser transparente con toda la información económica, y que se entienda”, afirmava des de l’experiència viscuda l’Atzio Orexa.\nVan quedar preguntes al tinter: “com col·laborar si no trobem col·laboradors?” llençava la Marta Gelabert via twitter.\nDe la mà de l’Ana Manzanedo de OuiShare, vam aprendre paraules noves com la stigmergia: “Cuando tres personas que estan muy involucradas en la organización deciden tirar adelante un proyecto, siempre que no toquen marca o presupuesto simplemente tiran millas”.\nDesprés de l’activitat amb la que he iniciat aquest post, vam acabar amb un animòmetre humà ben decantat cap al somriure. Tenim la impressió que l’activitat va ser molt ben rebuda i la jornada se’ns va fer tan curta que ja pensem en tornar a començar.\nVols compartir la teva valoració sobre la jornada?\nFes aquí la teva valoració\nLlegeix la valoració d’altres persones\nVols veure els vídeos de la jornada?\n*Aquesta notícia va ser la més retuitada, i l’equip que la va fer va guanyar un lot del darrer llibre de Tejeredes. Jo en reprenc el títol “Simfonia d’emocions”, a veure si tinc tant èxit com elles 😉


Fira Tremp 2019 - Formatges Vilavella\nFira Tremp 2019\nLa ciutat de TREMP, té una tradició firal que arrenca, al menys, des del segle XII. En aquesta època es celebraven a la població quatre fires agrícoles: St. Joan, St. Domènec, St. Lluc i St. Tomàs. Aquesta darrera, que es celebrava al mes de desembre, és la mare de l’actual Fira de Primavera.\n1964-1967- LA CREACIÓ DE LA FIRA DE PRIMAVERA\nL’experiència de 1964 va ser positiva, prova d’això va ser el fet que a la Fira de Sant Tomàs de 1965, celebrada els dies 20 i 21 de desembre, s’incidí molt especialment en l’exposició de maquinària agrícola i industrial. A més dels tradicionals concursos ramaders amb premis per als millors exemplars i als de més pes de bestiar oví, s’organitzà també un concurs d’aparadors entre els comerciants, un seguit d’encontres esportius, grans estrenes cinematogràfiques als diferents cinemes de la ciutat i un gran espectacle amenitzat per la companyia Blas Wilson.\nAtès que la climatologia hivernal de les dates de la Fira de Sant Tomàs- el mes de desembre -no era gaire avinent, es va decidir de traslladar-la a dates més benignes; i així, l’any 1966, la tercera exposició industrial, agrícola i ramadera se celebrà al maig. Amb els anys passaria a anomenar-se Fira de Primavera o de sant Bonifaci, nom que prengué perquè les noves dates de celebració coincidien amb les de la festivitat d’aquest sant, co-patró de Tremp des de l’any 1591, data en què arribà a Tremp una relíquia seva.\nLA FIRA ACTUALMENT\nActualment la Fira de Primavera se celebra el cap de setmana anterior a Sant Bonifaci (14 de maig) i a banda dels tradicionals estands de les empreses del territori i les institucions, compta:


Holiday home Grans GH-1021 Grans França - Ofertes d'hotels amb els MILLORS DESCOMPTES EN LÍNIA\nVeure tots els 15 allotjaments a Grans.\n-, Grans, Grans, França, 13450 - Veure al mapa\nMés informació sobre Holiday home Grans GH-1021\nSi el que està buscant és per un hotel ben situat a Grans, no busqui més enllà de Holiday home Grans GH-1021. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Grans. Aquest hotel ofereix nombroses instal.lacions en el lloc per satisfer el més exigent dels clients.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, calefacció, aparell de televisió, reproductor de DVD/CD, nevera a cada habitació. L'hotel compta amb una llista completa de comoditats, com piscina exterior. Descobreixi una encantadora mescla de servei profesional i ampla gama de característiques a Holiday home Grans GH-1021.


Marta Bosch i Codina: Cuidant la vida, teixint Amor\nEt proposo una meditació per la pau.\nAvui, dissabte 19 d'octubre a les 18 h a la sala Marta Bosch C/ Lleida, 10 baixos Manresa i demà a "La Balanguera", C/Santa Maria, 8, baixos, a Santpedor. Si cerques pau i compassió estàs convidat.\nCatalunya som els que han sortit a caminar per la pau i la dignitat a plena llum del dia, els que s'han quedat amb les seves famílies a casa, els que senten tremendament la sensibilitat del moment i s'aparten, els que criden, ploren i colpegen a la nit. Tots enformem part.\nSento que cal donar una sortida legítima a la ràbia i al dolor. Els governants i la policia, ara com ara, sembla que no és capaç de fer-ho, estan potser processant el mateix, des dels seus llocs de poder, vivint igualment l'expressió de la ràbia en forma de violència i repressió.\nLa ràbia i també el dolor antic, de la guerra civil passada, han de tenir un lloc legítim també en els cors pacifistes.\nLa memòria històrica clama justícia i es reviu ara per a donar-li un nou llit. JA ES VA PATIR ABANS.\nFEM cercles de contenció per a expressar el crit, la ràbia, el plor, la impotència i el dolor que encara estan vius.\nSi preguntes a un jove detingut sobre el record del seu avi, entendràs el seu compromís actual amb la violència i la ràbia, amb la necessitat de justícia i la necessitat d'expressió per totes les vies. La sang besada d'homes joves i homes grans. Energia vital al servei de restaurar el passat sense saber-ho?\nM'he imaginat els cercles restauratius a les places de tots els pobles. Homes grans al centre buidant el seu dolor i vulnerabilitat per la violència i escarment viscut ara, a la guerra. Homes assassinats i assassins, homes marginats als boscos, a la fam, a l'escarment i la tortura. Dones grans atrevint-se a alçar la veu per expressar els matrimonis forçats o no permesos, les criatures robades, les intimidacions i violacions. Vides robades.\nNo amagueu el vostre dolor, que no es converteixi en ira aliena, en la ràbia que expressaran els vostres nebots, néts i fills. En el dolor i la por que travessa els cossos de les dones. No ho amaguem més.\nEls joves, sobretot nois*, fan l'escridassada, activen i viuen l'organització de la resistència violenta. En els seus cors hi ha el compromís amb les seves famílies, famílies catalanes, espanyoles i de tota Europa.\n· Cercles restauratius amb apuntadors, per escriure tots els relats pendents. Acció amorosa a les residències, les últimes memòries esperant escolta ·:·\n· Cercles restauratius amb legisladores, persones capaces de traduir el dolor del passat en mesures preventives i restauratives del conflicte, que quedi en el marc legal de les societats de l'ara i del demà. Societats més riques de la saviesa que porta comprendre els conflictes de l'ahir.\n· Cercles restauratius que encenguin el foc al centre, per cremar els crits, les ràbies, la por i el pànic que encara bullen a la pell, a la identitat. On els joves i no tan joves tinguin un permís i reconeixement contingut d'alçar la seva força, d'encendre el seu foc per alliberar, per expressar i poder seguir posant la seva energia de vida en legítima dignitat.\n· Cercles restauratius per asseure'ns a la terra i parlar amb ella, que és a qui estem dient d'alliberar i defensar. Com t'acarona la terra no t'acarona ningú. Quan escolto "A mi només em fa callar la mama", entenc que només la terra em permet estar al cas, centrada i escoltant.\n·:· LA TERRA SEMPRE ÉS LLIURE ·:·\nParaules de la Júlia Sánchez Andreo\nCom ho farem? meditant, expressant, escoltant i Estimant. En sortiràs més dignificat, m'encantarà compartir amb tu. Marta Bosch


La Guàrdia Urbana desallotja les Cases del Pont | L'Exprés de Sant Andreu\nUn cop buidades les cases i visitades per alguns responsables polítics de l’Ajuntament, els tècnics han començat a tapiar l’estructura. De fet les totxanes no s’han col·locat només a la porta exterior, sinò que també han enmurallat algunes obertures interiors de les cases, tal com es podia observar a peu de carrer. Des del Centre d’Estudis Ignasi Iglesias, Jordi Petit lamenta no poder haver visitat l’interior de la casa abans d’iniciar-se les tasques de cobertura de portes i finestres i ha assegurat a aquest mitjà que des de l’entitat demanaran una reunió urgent amb l’adminsitració local.\nL’Ajuntament pretén rehabilitar les cases per destinar-les a equipaments municipals. Concretament, un centre d’interpretació històrica de Sant Andreu. En aquest projecte també treballa el Centre d’Estudis Ignasi Iglésias. Una possibilitat, però, que encara no compta amb pressupost ni amb pla director. Amb el desallotjament, els serveis municipals el que pretenen és adequar i consolidar les estructures de les cases per avançar en el futur equipament. El consistori considera que les ocupants corrien perill dins de les cases, segons extreuen d’un informe d’arquitectes.\nLes cases del carrer del Pont ja van estar envoltades de polèmica uns mesos enrere, quan una excavadora va destruir part del mur perimetral. Si bé en un principi el Servei d’Arqueologia de l’Ajuntament va considerar que era un element a protegir per estudiar-lo, després d’analitzar els desperfectes els arqueòlegs van observar que la muralla no tenia cap valor.\nLa casas més propera a l’estació de Sant Andreu Comtal ja va ser enderrocada premeditadament pel consistori andreuenc.\nTags: cases del pont\nEl Centre d’Estudis Ignasi Iglésias (CEII) ha emès aquest diumenge un comunicat on demana al Districte\nDesprés que ahir dimarts es desencadenés l’alerta, aquest dimecres els operaris contractats per l’Ajuntament de Barcelona\nPol Hernandez Diaz ha dit:\n11 de gener del 2017 a les 1:35 pm\nEstà molt bé, aquí puc trobar totes les noticies del barri més interesants.\nNotícia anterior Notícia anterior: L’activisme polític fet poesia a l’Harmonia\nNotícia següent Notícia següent: El desallotjament de les Cases del Pont acaba en manifestació


Venciment anticipat: els tribunals suspenen les execucions avançant-se a la decisió del Suprem — ASUFIN\nVenciment anticipat: els tribunals suspenen les execucions avançant-se a la decisió del Suprem\nbarcelona | 13 junio 2019 | 231 visitas\nCada vegada són més els tribunals, tant d’Audiència Provincial com d’instància, que entenen que després de la Sentència del TJUE del 26 de març de 2019, s’ha d’arxivar l’execució hipotecària, sense esperar la decisió del Tribunal Suprem.\nMentrestant, el Tribunal Suprem espera que el TJUE respongui a la qüestió prejudicial sobre el venciment anticipat que van plantejar fa mesos.\nEl Tribunal Suprem i el Jutjat de Primera Instància núm. 1 de Barcelona van plantejar dues qüestions prejudicials (acumulades respectivament en els assumptes C-92/16 vs Bankia i C-167/16 vs BBVA), perquè entenia que el procediment d’execució hauria de continuar, encara declarant la nul·litat de la clàusula de venciment anticipat, per ser més beneficiós per al consumidor.\nA l’espera de contestació, molts tribunals ja interpreten la sentència que el TJUE va dictar el passat 26 de març (Assumptes acumulats C-70/17, C-179/17).\nEfectivament, els tribunals estan interpretant la sentència en el sentit que la nul·litat del venciment anticipat no impedeix ni obstaculitza cap manera els legítims drets de l’entitat, que podrà executar la hipoteca però sense beneficiar-se del procediment executiu (més ràpid i amb menys possibilitats de defensa per al consumidor, segons la majoria d’advocats de les plataformes d’afectats). Així, en un procediment declaratiu, l’entitat només podrà reclamar els terminis pendents de pagament i no la totalitat del capital.\nL’Audiència Provincial núm. 8 de Sevilla i l’Audiència Provincial núm. 3 de Castelló han optat per arxivar els procediments d’execució hipotecària, amb el beneplàcit dels consumidors. De la mateixa manera, jutjats de primera instància de Rota, l’Hospitalet de Llobregat i Barcelona s’han decantat per aquesta fórmula. Recordem que quan s’arxiva un procediment, el banc no pot tornar a instar una execució. Ara haurà de reclamar el deute per un procediment ordinari i esperarà el mateix temps que els jutjats especialitzats estan donant a totes les demandes dels consumidors per clàusules abusives.\nPatricia Suàrez, presidenta d’ASUFIN, sempre ha apostat perquè la clàusula de venciment anticipat no impedeix la vigència de la resta del contracte, de manera que el jutge haurà d’arxivar o donar opció al consumidor per decidir si vol seguir amb a execució hipotecària o prefereix anar-se’n a un procediment declaratiu. La presidenta conscient que hi ha polèmica sobre aquest assumpte declara «Estem constatant que la majoria dels tribunals opten per l’opció que considerem més favorable al consumidor, en tot just 2 mesos, ja hem conegut agost resolucions. Esperem que el Tribunal Suprem es manifesti aviat perquè hi hagi un mateix criteri en totes tribunals i es garanteixi la seguretat jurídica a tots els consumidors».\nL’any 2006 vaig compra un pis a Mairena del Aljarafe (Sevilla),ja que, per treball, havia estat traslladat, això em va obligar a contractar una...


Revolta de Psique 02:52\nEquinocci II 08:50\nA les fosques s'obria trèmula escandint-se una ànsia edificant. Sublimació: passar de cos - camp a través - i arribar a gas: abasseguem trencalls d'ànima escrostonada pel camí: cada derna una llanterna: confegir un vitrall d'església gòtica; esperar que surti el sol per admirar-lo. El canvi d'estat es produeix a temperatura constant. Admirar la transició i estimar l'estigma col·loidal i esquinçar la quiescència.\nVam fossilitzar Equinocci / Cercles / Equinocci quan l'eclipsi va donar-se en joc de daus, quan l'hivern va sortir de primavera, quan la pintura de la Neus ens rellevava i quan en Dani i en Joan ens donaven la premissa, a Lloret, enmig de tot.\nTots els dissenys són de l'Anita Amorós.\nOriol Sauleda, Genís Poch, Carles Camps, Àlex Bellido i Gerard Avellaneda som els músics.\nJoan Bernaus i Dani Morillas són els responsables de la gravació i de la mescla.\nGràcies a Musa Studios i a tota la gent de Solo Bongs, gràcies als misteris òrfics de la casa de Torrentbó.\ntags: alternative experimental català experimental rock psychedelic rock underground Spain\nEVE CT, Spain\nPsicodèlia, del grec ψυχή, "ànima", i δήλομαι, "manifestar". Bateria, baix, dues guitarres, veu, rapsòdia. Rock progressiu. Ens agraden àngels i conills.\n[La cinquena trompeta (Ap 9, 1-6)]\nVa tocar el cinquè àngel, i vaig veure a la terra un estel caigut del cel. Li van donar la clau del pou dels abismes; ell el va obrir i en va pujar una fumarada com la d'una gran fornal, que va enfosquir el sol i l'aire. Llavors, de dintre la fumarada, en van sortir unes llagostes que s'escamparen per tota la terra.\nLes llagostes van rebre un poder com el que tenen els escorpins, però els van ordenar que no fessin mal ni a l'herba ni a la vegetació ni als arbres: tan sols podien picar els homes que no portessin al front la marca de Déu. Els fou concedit no pas de matar-los, sinó de turmentar-los durant cinc mesos amb un turment com el que provoca la picada dels escorpins.\nAquells dies els homes buscaran la mort i no la trobaran, desitjaran morir però la mort s'apartarà d'ells.\nTrack Name: Equinocci\n[Benvinguts a l’estació de l’ultrasò]\nDeixeu-vos desprendre, se’ns desborda la fosca, sentiu-vos regalar aquesta carn.\nI és com si es desembaulen tots els esperits centrípets, junyits pel monstre, el nucli comú i unitari, i desembaulades desgavellades s’escampen com boira com aire ànimes i crec que estic realment dient alguna cosa, com trobant alguna cosa,\nMés enllà, només hi ha quatre llunes que juguen a fer l’ocell: saps tot l’iris i la cova que s’hi amaga rere l’ull, amb totes les visions i amb els èxtasis maurats.\nSi trobeu la pregunta oportuna, exacta, coveu-la.\nNietzsche, abraçant-se a un cavall: “si mires molta estona a l’abisme, l’abisme mirarà dintre teu”\nEns vam alliberar quan ja era massa tard, per’xò veníem, per’nar fent temps, per estirar-lo i reduir-lo en un estel sobre el desert. Sojorna en tu. Hem robat el magma i te’l venim a portar; venim a eixorbar la llargària dels dies perquè se’ns faci vident; som la mort apartant-se de tu: benvinguts a l’estació de l’ultrasò!\nVeniu-nos a collir abans que les abelles facin mel de nosaltres.\nM'he convertit en flor, plena d'insectes, que se'm mengen, de viu en viu.\nBenvinguts a l'estació de l'ultrasò.\nTrack Name: Revolta de Psique\n[La revolta de Psique, Lluís Gràcia]\nSol, en el seu pedestal de fum, el foll declama oracles impossibles.\nAïllat en la seva carcassa trencada, edifica castells de pensaments que el vent s’endu, basteix una llar de preguntes sense resposta, i s’enfonsa en un oceà de percepcions desordenades.\nEl foll habita un altre món.\nEl món sense retorn d’un exiliat sense passaport, d’un mariner atrapat en el vendaval. Sense punts de referència, navegant en una mar sempre desconeguda, a mercè d’un vent que no domina, embriagat per un licor que l’obnubila.\n¿Com ha de recórrer el camí que el separa dels altres, com ha d’integrar-se a la vida, separat com n’està per un abisme de pensament que l’encercla, entre les boires abismals que l’enceguen, corprès per un infinit que el fitora, arrossegant-lo fins als límits insospitats que no tenen fons, ni forma, ni substància?\nTrack Name: Cercles\nTot m'envolta em torba\nsense esma per respondre\nmor el seny i sóc\nla sang que bull\ni el temps que mor\nNo-res més enllà\nd'un aquí que em pren i em crida\nEndevinar l'abisme i caure\nuna empenta em mena més enllà\nnu de pensaments i de paraules\ncendra que m'encercla\nm'expatriaren del teu ventre, mare\nTrack Name: Equinocci II\nSigues la llengua que llepi el cony de l’univers\nLubrica la cosmogonia amb la llengua que seràs\n[Pensant en l’angèlica farfalla de Dante (Purgatori, Cant X)]\nDins la crisàlide – l’últim alè – la papallona\nSerem la papallona\nSerem l’últim alè\nSom l’últim alè\nSom la crisàlide\nPoncella fosca batega el suc; esquinça el capoll\nSom la crisàlide esquinça el capoll\nl’últim alè poncella fosca\nQue se t’endugui el patir, però no el desig, perquè el desig fa viure, i per això els fa por.


S'auguren bones previsions en la campanya gastronòmica de la garoina a Palafrugell\nTot i el preu dels menús i la crisi, els organitzadors auguren bones previsions. El regidor de turisme, Albert Gómez, explica que hi ha un públic molt fidel que espera la campanya amb ganes.\nRedacció 18/01/2013 - 11.59 Actualitzat 18/01/2013 - 17.38\nImatge del cartell que patrocina la campaña gastronòmica (Font: pàgina web Garoinada)\nL'Ajuntament de Palafrugell i diversos restaurants comencen avui la campanya gastronòmica de la Garoinada, una de les mes antigues de Catalunya. Avui i fins al 18 de març els xefs de Palafrugell i Llafranc cuinaran diversos menús que tindran com a plat estrella la ració de 12 garoines, acompanyades d'un vermut, arròs a la cassola, postres i beguda. Tot i que el preu del menú oscil·la entre els 35 i els 40 euros, els organitzadors preveuen que la mostra tingui èxit.\nEls restaurants i ajuntaments de la zona vetllen per la sostenibilitat de la garoina, ja que l'adquireixen en mariscadors autoritzats. A més només se serveix durant la campanya. El regidor de turisme, Albert Gómez, preveu que la crisi afecti poc la mostra perquè el públic que hi participa és molt fidel i espera la campanya amb ganes. Gómez afegeix que la campanya no dura gaires dies i que per tant la crisi no es notarà de manera excessiva.\nL'any passat es van servir més de 3.000 menús. En total, cinc restaurants participaran en la campanya gastronòmica, que enguany acull dos locals menys que l'anterior edició. També s'ofereix un paquet d'activitats culturals i marítimes.


La celeritat de la Justícia al Principat d'Andorra: “anem per feina” - Altaveu el diari digital d'Andorra\nLa celeritat de la Justícia al Principat d'Andorra: “anem per feina”\n02/09/2016 (00:57 CET)\nLa instrucció de l’anomenat ‘cas BPA’ arriba a la recta final. Tot es va iniciar amb la nota del FinCEN del març del 2015, on a més d’explicar-nos tot allò que a Andorra ja estava judicialitzat, l’organisme nord-americà denunciava que diferents empleats i directius de BPA havien rebut diners per blanquejar diners d’origen criminal. I aquest fet va ser el motiu per reiniciar una investigació que ja estava en curs, però aquesta vegada, amb un altre objectiu totalment legítim i necessari per tota la societat andorrana, verificar el presumpte lucre il·lícit d’empleats i directius del banc.\nCal recordar dues qüestions bàsiques per entendre les dificultats de la instrucció de la batlle Mingorance. Primer: avui al Principat no és delicte que els seus residents no paguin impostos al “Tio Sam” o la “Padrina”. I segon: que el sistema financer andorrà ha acollit sota el paraigües del seu secret bancari clients que no tenien per costum tributar impostos al seu país d’origen. Ara bé, és molt diferent, fer la vista grossa durant anys amb els nostres ‘turistes financers’ que permetre l’existència d’una xarxa de blanquejadors a sou d’organitzacions criminals.\nLa batlle Mingorance, en menys de 20 mesos d´investigació, ha arribat a la conclusió que els fets investigats a la BPA són constitutius del delicte major de blanqueig de diners i considera que 24 empleats de l’entitat en són penalment responsables.\nEl dia 22 d’agost va comunicar a tots els processats la seva visió d’allò que ha succeït a la BPA amb els diners ingressats entre el 2008 i el 2011 pel senyor Pallardó. Segons el punt de vista de la batlle són diners amb un origen criminal al Principat, en cas contrari, no existiria motiu de judici, i va dictar el que s’anomena com a aute de processament. El mateix dia -sí, el mateix dia- va donar inici al tràmit de sol·licitud de proves per la defensa, i en un període de 15 dies totes les persones que aniran a judici han de buscar un advocat per a la seva defensa o recorre a un advocat d’ofici, donar lectura als més de 30.000 folis que té la causa instruïda i, eventualment si vol tenir coneixement sobre el veritable origen dels diners, llegir-se el sumari del ‘cas Emperador’ que s’instrueix a Espanya des de l’any 2011.\nI aquí és on es denota la celeritat de la Justícia al Principat. A Espanya no tenen ni tan sols perspectives de judici a curt o mig termini per jutjar l’entramat d’empreses o organització presumptament criminal del senyor Gao Ping i, en contrapartida, a Andorra ens disposem a concloure la instrucció i elevar la causa per ser jutjada pel Tribunal de Corts.\nCom pot ser que a Andorra ens disposem a jutjar l’origen dels diners del ‘cas Emperador’ després de pocs mesos d’investigació uns fets que estan en fase d’instrucció a Espanya des del 2011? La resposta és simple: “anant per feina”.\nRevisem l’aute de processament del 22 d’agost i busquem els indicis o proves essencials d’un delicte de blanqueig, que són els beneficis presumptament obtinguts pels processats i l’origen criminal dels diners.\nRespecte al primer punt, no n’hi ha cap rastre. Ni una sola referència a les comissions o els beneficis presumptament obtinguts pels empleats del banc. Ens trobem doncs davant d’un delicte econòmic sense ànim de lucre ni contraprestació de cap naturalesa.\nCom no pot haver crim sense motivació, la batlle ha determinat que la motivació és donar servei a uns clients VIP. Ningú no sap exactament qui són aquests clients VIP, però no importa. “Anem per feina”. Tenim uns clients VIP, més una política comercial agressiva a seques i unes retribucions a directius arbitràries segons criteri de la batlle. El resultat del còctel és suficient perquè 24 persones, professionals i en molts casos pares de família, es posin a blanquejar sense control.\nRespecte al segon punt, l’origen dels diners blanquejats, la batlle ens explica literalment: “L’estructura principal es dedicava al major i al detall de marroquineria i objectes propis de basar, evitant declarar el valor real de les importacions, generant aquest frau fiscal uns importants guanys per l´organització.”\nPot ser a algun andorrà li sona la pel·lícula, però no estem ara per historietes. Ara sí que cal “anar per feina”. Cal determinar que els diners tenen un altre origen que la defraudació fiscal, en cas contrari no tenim delicte, ni processats, ni judici.\nL’origen dels diners generats pel grup d’empreses vinculades al ‘cas Emperador’ es jutjarà a Espanya. Però a Andorra no tenim perquè esperar que es dicti sentència ferma per uns fets complexes que s’investiguen a Espanya des de l’any 2011. Aquí no, aquí “anem per feina”.\nAdjuntem un organigrama de l’organització presumptament criminal fet a casa pel servei de policia amb quatre o cinc referències a delictes molt greus del sumari del ‘cas Emperador’ -sumari que ningú no pot llegir perquè no consta en la seva totalitat en la instrucció de la batlle Mingorance- i feina feta!


Una sentència declara nul·la l'adjudicació dels terrenys al Decathlon de Mollet - somMollet\nUna sentència declara nul·la l'adjudicació dels terrenys al Decathlon de Mollet\nEl Tribunal Superior de Justícia de Catalunya estima parcialment el recurs d'Eurocarat, empresa que proposava la implantació de Media Markt\nDimarts, 11 de juliol de 2017 | 13:39h\nEl Tribunal Superior de Justícia de Catalunya (TSJC) ha admès parcialment un recurs de l'empresa immobiliària Eurocarat que denunciava irregularitats en l'adjudicació del solar municipal on actualment hi ha la botiga de Decathlon a Mollet, el més gran de Catalunya. En una roda de premsa conjunta, Ara Mollet ERC MES i Canviem Mollet han fet pública la sentència que pot suposar un nou revés judicial per a l'empresa pública Mollet Impulsa.\nLa sentència és conseqüència de la licitació i adjudicació el 2008 d'un solar de titularitat municipal a la Vinyota, propietat de l'aleshores empresa pública Promosol (ara Mollet Impulsa), per a usos comercials. Al concurs, s'hi van presentar dues ofertes Eurocarat que, amb una oferta econòmica de 8,5 milions d'euros, optava a instal·lar-hi una botiga de Media Markt i Decathlon, qui gairebé fora de termini, presentava una oferta econòmica notablement inferior, de 6,2 milions d'euros.\nFinalment, el març de 2008, el Consell d'Administració de Promosol adjudicava la parcel·la a Decathlon perquè segons un informe elaborat pel Departament de Comerç de l'Ajuntament, es valorava com a més positiva per a la ciutat l'oferta de Decathlon, tot i que EuroCarat aportava 2,3 milions d'euros més. Aquesta decisió, que el govern local va defensar a capa i espasa, va ser controvertida ja que, ja en aquells moments, algunes veus van posar sobre la taula els riscos d'aquesta adjudicació. De fet, el gerent de l’empresa pública Promosol advertia que aquesta gran diferència en el preu podia produir risc d’impugnació i la secretària municipal feia un informe negatiu en què deia que la plica de Decathlon no hauria d’haver estat admesa. A més, l'oposició (ICV-EUiA i ERC) criticaven la pèrdua de recursos públics en acceptar l'oferta més baixa econòmicament.\nSentència favorable a Eurocarat\nDavant la decisió de l'Ajuntament d'adjudicar el solar a Decathlon, Eurocarat va iniciar la via judicial amb un contenciós administratiu que va ser desestimat. Eurocarat, però, va portar el cas al TSJC, que, al novembre de 2016, estimava parcialment el recurs d’Eurocarat. A la sentència, el tribunal considera nul·la l’oferta de Decathlon pel fet de contenir condicionants suspensius que contradeien les bases de la convocatòria del concurs, un fet que ja advertia un dels informes tècnics de valoració de les ofertes. Davant l'anul·lació de l'adjudicació a Decathlon, el tribunal reconeix a Eurocarat el dret d'obtenir l'adjudicació del contracte i, en tot cas, podria reclamar una indemnització si "existeix actualment una impossibilitat legal o material per executar la sentència", diu el TSJC.\nPer la seva part, l'Ajuntament ha fet un recurs de cassació al TSJC que, de moment atura l'execució de la sentència.


4 min. Barcelona 20/01/2020 16:20\n651x366 La consellera Alba Vergés amb la coordinadora de Trasplantaments de l'Hospital del Mar, Ana Zapatero; el director de l'OCATT, Jaume Tort; Carles Bravo, de l'equip de Trasplantament Pulmonar de la Vall d'Hebron, i Armando Latorre, receptor de dos pulmons / LAURA FÍGULS / ACN La consellera Alba Vergés amb la coordinadora de Trasplantaments de l'Hospital del Mar, Ana Zapatero; el director de l'OCATT, Jaume Tort; Carles Bravo, de l'equip de Trasplantament Pulmonar de la Vall d'Hebron, i Armando Latorre, receptor de dos pulmons / LAURA FÍGULS / ACN\nA Armando Latorre li pregunten sovint com li ha canviat la vida el trasplantament bipulmonar a què es va sotmetre l'abril passat. La gent vol saber si els seus nous pulmons funcionen bé i si té por que l'organisme els rebutgi. I ell, que no té pèls a la llengua, sempre respon el mateix: "Tenia un pronòstic molt greu: o em trasplantaven els pulmons o m'enterraven. Amb això no vull dir que tingui una millor qualitat de vida, és que directament segueixo amb vida".


Jocs cooperatius, que promouen la diversitat i la igualtat de gènere per regalar al Nadal! | L'hora Lliure\nLa troballa de la setmana! Ekilikua!! Jocs cooperatius, que promouen la diversitat de gènere i la diversitat! Remenant al seu web, hem descobert que hi ha jocs de taula, col·lecció de puzles “dones de la historia”, jocs per la pau, jocs de taula per reforçar valors de la ecologia i el respecte a la natura… REGALS DE NADAL IMPRESCINDIBLES!\nHo hem trobat tant positiu, que volem fer un post dedicat a Ekilikua. Donar eines als infants, per créixer en igualtat, és la millor eina per construir un món millor.\nEkilikua ve d’unir la seva formació en treball social i sociologia a les seves inquietuds creatives i artístiques. Un treball, sens dubte, imprescindible per la nostra infància. Els materials aborden l’educació en valors d’una manera propera i positiva, principalment a través del joc i la il·lustració. Tenen com a denominador comú un esforç i compromís en intentar un procés productiu sostenible amb les persones i amb el medi ambient.\nEns ha encantat la aposta per donar a conèixer dones de la història amb la seva col·lecció de puzles, una eina que ajuda a visibilitzar les dones que la Historia (escrita amb majúscules) a ocultat dins la nostre tradició:\nAquí trobareu tota la informació ampliada dels puzles, remeneu, doncs hi ha altres col·leccions igual d’interessants, com la col·lecció Niño@s del mundo y la col·lecció Amigo.\nTambé ens ha sorprès positivament el joc de taula Pachamama on la trama es basa en que volent doblegar el caràcter de la seva promesa, el Príncep Blau ha ordenat al mag del Regne de Farrabús l’elaboració d’una poció que li faci comportar-se com les princeses dels contes; però la seva màgia se li ha anat de les mans i està afectant a nois i noies del poble … Una aposta per la igualtat de gènere per tota la família. Aquí l’enllaç als jocs de taula i cooperatius.\nI com que tots som diferents… però iguals, han creat el joc Criaturas Espaciales, que ens recorda que en l’Univers hi ha milions de criatures espacials de diferents procedències, formes i colors …\nDonem la enhorabona a Ekilikua i esperem us agradin tant com a nosaltres!


El Celler Cooperatiu de Rubí a principis del segle passat\nFotografia del Celler Cooperatiu de Rubí acolorida per Josep Cornella. FONT: Arxiu Fotogràfic del Museu de Rubí\nLa construcció de “catedral del vi” rubinenca fou iniciativa de la junta local de la Unió de Vinyaters de Catalunya\nJordi Vilalta Rubí. 13 de desembre de 2021 12:49\nLa fotografia, acolorida per Josep Cornella, d’autoria desconeguda i procedent de l’Arxiu Fotogràfic del Museu de Rubí, ens mostra la façana est del Celler Cooperatiu de Rubí de fa uns cent anys amb unes persones que manipulen grans bocois de vi.\nLa construcció de la nostra “catedral del vi” rubinenca va durar uns dos anys, entre el 1919 i el 1921. Fou iniciativa de la junta local de la Unió de Vinyaters de Catalunya, activa a Rubí des del 1919, i que el 15 de març de 1920 (de fet l’any passat se’n commemorà el centenari) va redactar la primera acta de constitució del Celler Cooperatiu com a secció autònoma de la Cambra Agrícola Oficial de Rubí.\nVan encarregar els plànols de l’obra al prestigiós arquitecte Cèsar Martinell, autor de molts altres cellers o “catedrals del vi” a la nostra geografia. Podem dir que fins i tot abans que acabessin les obres el nostre celler ja era en ple funcionament, atès que es constata que el 1920 ja s’hi van produir 1.202,77 hl de vi.\nLa màxima producció va ser a mitjans del segle passat, però a partir dels anys 70 va començar a minvar estrepitosament a causa de les grans transformacions econòmiques de la vila que tingueren com a una de les seves principals conseqüències la quasi total desaparició de l’activitat agrícola.\nFinalment, el 1987 es va dissoldre la societat que el gestionava i l’edifici va passar a mans de l’Ajuntament de Rubí. S’hi feren diverses obres de remodelació i rehabilitació fins que el 2013 es va inaugurar com a centre cultural municipal. Dins de les activitats més importants, a part de les diverses exposicions que hi tenen lloc, mereix destacar-ne els premis Vinari. Des del 2020, any del centenari, també es poden gaudir de visites guiades a l’equipament el tercer diumenge de cada mes.\nAixí doncs, igual que ha succeït amb tants altres elements patrimonials, el celler ha passat de tenir una funció productiva, lligada a l’economia de la població, a constituir-se com a pol d’activitats lligades a la cultura. Això és el reflex, per tant, d’una de les facetes més importants dels grans canvis que ha experimentat el país des de la segona meitat del segle passat.


Imatge netejada | BonDia Diari digital d'Andorra.\nLa remuntada era missió impossible –fins i tot abans de jugar l’eliminatòria somiar amb la classificació també– i l’únic objectiu només era netejar la imatge del partit d’anada a Tbilisi (Geòrgia). La UE Engordany va aconseguir cicatritzar les ferides. A més a més, en algunes ocasions durant el partit va plantar cara a un dels clubs més potents de Geòrgia i també va gaudir d’oportunitats. En definitiva, van competir, que quan es tracta d’esport és el que s’ha de fer de manera gairebé obligatòria. Això sí, no van tenir premi a tanta constància sobre el terreny de joc i van perdre per 0 a 1 deixant un 0 a 7 definitiu en aquesta primera ronda de la UEFA Europa League.\nEl 6 a 0 del partit d’anada va deixar la tornada entre els dos equips sense cap mena d’emoció. Els de Filipe Busto intentant de totes les maneres possibles maquillar el partit d’anada i els de Félix Vicente amb la intenció de complir el tràmit i pensar en la següent eliminatòria.\nLa superioritat del Dinamo Tbilisi es va fer notar, com és lògic, en cada jugada d’atac. Els georgians van dominar a l’equip escaldenc, però aquesta vegada els de Filipe Busto van tenir millors intencions amb la pilota als peus. Les primeres aproximacions a la porteria defensada per Gerardo Rubio van ser del Dinamo Tbilisi. Primer van començar a donar avisos de manera tímida i al minut 16 va arribar la millor oportunitat, fins al moment, amb una passada de Zaria a l’espai lliure cap a Kutalia i el porter Gerardo, substitut de Jesús Coca, va refusar amb les cames. Al minut 25, Shyshka va robar una pilota a Valentin Spano i el migcampista del Dinamo Tbilisi va estar a punt de marcar, tot i que el seu xut es va estavellar al pal.\nLa UE Engordany va donar dos ensurts al Dinamo Tbilisi. El primer amb una centrada del francès Sébastien Aguéro, que va refusar de punys el porter espanyol José Perales abans de la rematada de cap de Hamza. Abans d’arribar al descans, el capità i lateral Rukhaia va rebre una bona passada llarga de Medioub que el va deixar tot sol, però el porter Gerardo Rubio va refusar l’un contra un. Per acabar els primers 45 minuts, Sebas Gómez de falta directa va estar a punt d’inaugurar el marcador. Tot i així, l’ex-Gimnàstic Tarragona José Perales va enviar a córner amb una espectacular estirada.\nA la represa, el Dinamo Tbilisi va baixar pistonada i la UE Engordany va gaudir d’algunes oportunitats per avançar-se en l’electrònic. Primer amb un xut de Hamza que va refusar José Perales i després amb una rematada de Sebas Gómez que no va poder aprofitar un regal del central Medioub. A mesura que passaven els minuts i amb els canvis fets, el Dinamo Tbilisi va intentar endur-se la victòria i ho va aconseguir al minut 80 amb un gol del central Medioub després d’una falta assajada. El jugador va recollir un refús de Gerardo Rubio que va aturar un xut de Kavtaradze. Al final del matx, el porter de la UE Engordany va salvar alguna oportunitat més. El Dinamo Tbilisi accedeix a la següent ronda després d’un partit d’anada on va ser molt superior i una tornada on va jugar complint un tràmit.\nEl Vall Banc s’enfrontarà a la segona ronda de l’Europa League contra l’Astana\nEl Vall Banc FC Santa Coloma, el vigent campió del títol de lliga, ja té rival per a la segona ronda de la UEFA Europa League. Els de Marc Rodríguez Rebull, que juguen avui un amistós contra l’FC Barcelona B de García Pimienta al camp número 7 de la ciutat esportiva blaugrana, s’enfrontaran en el partit d’anada de la competició europea el proper dimarts a les 20 hores a l’Astana FC. Els de Roman Hrygorchuk van quedar eliminats de la primera fase de classificació de la Champions League contra el CFR Cluj de Romania. Els de Kazakhstan tenen un equip força potent on destaca l’exlateral del Vila-real, Antonio Rukavina, l’islandès Rúnar Már Sigurjónsson, l’internacional croat Marin Tomasov o l’extrem, internacional per Romania, Dorin Rotariu. Els colomencs afrontaran el partit sense Loren Burón i Juanma Torres, que van abandonar l’equip. El club no té previst fitxar.\nFOTO: S. CASALS / UE ENGORDANY\nEscrit per Andy el Dv., 19/07/2019 - 22:40 Enllaç permanent\nIgual peco d'ignorant... Algú em pot explicar la conjugació del verb netejar? Gràcies!


Mare de Déu de Fàtima - Catalunya Cristiana\n13 de maig\t0\nL’any 1917 la Mare de Déu es va aparèixer a tres pastorets del poble portuguès de Fàtima, els beats Francesc (1908 – 1919) i Jacinta Martos (1910 – 1920), i Lúcia dos Santos (1907 – 2005). Des del maig fins a l’octubre cada dia 13 va hi va haver una aparició. En cadascuna la Mare de Déu els adreçava unes paraules, en les quals convidava els fidels a pregar pels pecats, i a tenir devoció a la Trinitat i al Rosari per assegurar la pau al món. En la darrera aparició davant de desenes de milers de testimonis el sol va canviar miraculosament de forma i es va desviar de la seva trajectòria. Des d’aleshores el santuari de Fàtima s’ha convertit en un dels grans centres de pelegrinatge del catolicisme contemporani, juntament amb Lourdes.


Presentació del Tarracvs "Sota la pell i les aparences" — Ajuntament de Tarragona\nEsteu aquí: Inici › Comerç › Notícies › Notícies 2018 › Presentació del Tarracvs "Sota la pell i les aparences"\nLa presentació del Tarracvs "Sota la pell i les aparences" pintat pels participants del Taller de ceràmica i pintura del Centre penitenciari Mas d'Enric ahir al Mercat Central, on romandrà exposat.\nAhir dimecres 13 de juny, a les 18 hores, al Mercat Central de Tarragona, es va presentar el Tarracvs "Sota la pell i les aparences" pintat pels participants del Taller de ceràmica i pintura del Centre penitenciari Mas d'Enric.\nAquest Tarracvs és el darrer que es presenta dels quatre que són propietat de l'Ajuntament de Tarragona inclosos en la iniciativa "Tarracvs Prade. L'art juga al carrer!"; els altres tres estan ubicats a l'Estació d'Autobusos, l'Estació de Renfe i l'Aeroport de Reus.\nA la presentació del Tarracvs van assistir la consellera de Comerç, Elvira Ferrando, i la sotsdirectora de l'àrea de Tractament del Centre Penitenciari Mas d'Enric, Alba Bonastre.\nD'altra banda, cal assenyalar els dos Tarracvs del Port Tarragona ubicats al costat de les Escales Reials i davant el Pòsit de pescadors, a més d'altres que són propietat d'empreses i establiments comercials que s'han adherit a la iniciativa.


Espanya demanarà aquest dilluns a la UE més mesures sanitàries a la importació de cítrics de Sud-àfrica\nPublicado 17/01/2022 10:37\nINTRECITRUS - Archivo\nBRUSSEL·LES, 17 gen. (EUROPA PRESS) -\nEspanya portarà aquest dilluns davant els socis europeus la necessitat d'establir majors estàndards sanitaris en les importacions de cítrics de Sud-àfrica a la Unió Europea per a evitar que arriben plagues com la falsa arna.\nEn la reunió de ministres d'Agricultura d'aquest dilluns, el titular espanyol, Luis Planas, portarà aquesta qüestió davant els seus col·legues europeus. Es tracta d'una petició que ve estudiant la Comunitat Valenciana, que reclama un tractament de fred als cítrics sud-africans com ja demanen altres països com els Estats Units.\nAl novembre, l'Autoritat Europea de Seguretat Alimentària (EFSA, per les seues sigles en anglés) va reiterar en una investigació la necessitat d'imposar aquest tractament als cítrics de Sud-àfrica que entren en el mercat comunitari, un impuls a les tesis espanyoles.\nSegons fonts diplomàtiques, ara es tracta de veure com articular aquesta petició, si serà a través d'una revisió reglamentària o amb una decisió de la Comissió. En tot cas, la reunió del Consell d'Agricultura serà el moment per a donar una "espenta política" a aquesta qüestió tècnica.\nPlanas també posarà sobre la taula la qüestió comercial dels cítrics, que enfronta una situació difícil per l'augment dels preus de l'energia i els fertilitzants, a més d'un estoc elevat quan comença la campanya dels cítrics mediterranis.


PLENARI 29 DE JUNY – Callosa Digital | Notícies Marina Baixa\nPLENARI 29 DE JUNY\nNotícia del BLOC de Callosa d’en Sarrià\nEl passat dia 29 es va celebrar el plenari ordinari corresponent al més de Juny. Ací teniu la gravació del plenari, disculpeu que falta d’una xicoteta part que no va poder ser gravada per motius tècnics de la càmera (falta de bateria), la propera vegada anirem millor preparats.\nEl plenari va ser convocat dimecres a les 9:15 h del matí, la comissió informativa corresponent al plenari va ser celebrada el mateix dia a les 9h i la informació per al plenari no ens va ser entregada fins al dia anterior a la una del mig dia. L’ordre del dia va ser el següent:\n1er- APROVACIÓ DE L’ACTA ANTERIOR.\n2n- EXPEDIENT DE MODIFICACIÓ DE CRÈDITS Nº 3/2011.\n3er- ASSUMPTES D’URGÈNCIA.\n4rt- DONAR COMPTE DE LES RESOLUCIONS D’ALCALDIA.\n5é- PRECS I PREGUNTES.\nLa informació que se’ns va entregar, al nostre parer molt tard, era la corresponent al segon punt de l’ordre del dia: MODIFICACIONS DE CRÈDIT. On prestem principal importància a un pagament de 53000 euros de sobrecostos de l’obra del Carrer Colom, vam demanar informació respecte al tema:\nSegons l’equip de govern, el sobrecost va ser degut al canvi d’una tuberia que no estava pressupostada des d’un principi. Ens van informar que els 53000 euros eren d’un dels pagaments, el preu final podia acendre als cent mil euros ¿…?\nTambé vam preguntar per l’informe tècnic del projecte, ja que volem comprovar-ho per nosaltres mateix, i per l’empresa contractada (TYOSA)\nEns vam interessar per la subhasta on es va adjudicar l’obra. En definitiva la resposta no va ser gens aclaridora.\nPer aquest motiu vam votar en contra de la modificació de crèdit.\nRespecte a les mocions d’urgència, van ser presentades dos per part del grup BLOC i el PP. Cal destacar que el Partit Popular va votar en contra de la urgència de la moció del BLOC (Moció en defensa d’una educació plurilingüe de qualitat) sense haver llegit ni el títol de la mateixa… per tant la moció va ser rebutjada per majoria absoluta. (moció completa). El PP va presentar una moció per a la modificació de les places eventuals de l’Algar.\nEl grup municipal BLOC-Compromís va formular les següents preguntes:\nLa situació dels guals permanents, per què dos carrers on no es pot aparcar un té guals i l’altre no?\nEns vam interessar per la situació de l’arxiu municipal.\nVam preguntar pels permisos dels locutòris de la carretera d’Alacant.\nI finalment vam preguntar a la regidora d’educació per quin motiu havien votat en contra de la moció d’urgència presentada pel BLOC.\n← CANAL 9, PITJOR IMPOSSIBLE\nCAMPS SERÀ JUTJAT →


Perfil de la companyia - Circuits de Shenzhen Ltd armes de destrucció massiva\nShenzhen armes de destrucció massiva circuits Ltd. establerta en 2002, ha estat jugant un paper de lideratge com a fabricant professional de tot tipus de PCB d'alta precisió en les últimes dècades. Situat a l'edifici 3, Lisheng Parc Industrial, Qiaotang carretera, Fuyong, Baoan,Shenzhen i cobrint una àrea de 8000 metres quadrats, la nostra fàbrica produeix més de 180,000 metres quadrats de PCB cada any. Ens centrem en el prototip i l'ocupació de petit i mitjà volum. Amb la contínua inversió en investigació, equips i actualització del sistema de gestió, hem gaudit d'una sòlida reputació en el camp de la PCB, i es destaquen en el mercat actual amb una forta competència.\nArmes de destrucció massiva han passat ISO9001, ISO 14001, certificats SGS i UL. Utilitzem la tecnologia de fabricació de l'estat de la tècnica per produir alta qualitat i 100% PCB fiables. Els nostres productes incloent tauler multicapa, Alt tauler TG, Junta de coure de gruix, D'alta precisió(Rogers), AL-base i plaques flexibles i els nostres productes són àmpliament utilitzats en àmbits com ara s'utilitza sobretot en la comunicació, control industrial, aplicació informàtica, equip mèdic, instrument de prova, militar, i tenen un bon rendiment en tot tipus de proves funcionals. La nostra gestió perfecte, equips avançats, i personal professional són les claus per a nosaltres per lluitar per guanyar més quota de mercat amb altres competidors. a més, l'estabilitat de la nostra entrega d'alta qualitat i en temps ens va portar un alt reconeixement dels clients en tot el món. La satisfacció del client i el suport \_ 's són el que hem estat esforçant per.\nArmes de destrucció massiva comencen el seu taller SMT des 2016, amb l'esperança de convertir-se en un proveïdor d'electrònica de finestreta, i donant als clients un servei més integral. Fins ara, hem guanyat una gran quantitat de comandes dels clients PCBA la llar ia l'estranger i obtenir el seu reconeixement altament. DMP ara s'ha convertit en un proveïdor d'una parada.


Una «cafè racer» per a tots els públics - Diari de Girona\nLa firma de l'ala daurada té en aquesta versió de 30 cc el model intermedi de la seva gama "Neo Sports Cafè" amb una equilibrada proposta adreçada a tot tipus d'usuaris\njavier pinés gil / girona 28.10.2018 | 03:26\nEl quadre de comandaments digital compta amb una àmplia informació. HONDA\nEl quadre de comandaments digital compta amb una àmplia informació.\nLa renovada gamma Neo Sports Cafè d'Honda té en la CB300R una de les seves més destacades protagonistes. Una alternativa idònia situada entre l´accessible 125 cc i la Naked d'altes prestacions de 1.000 cc, que permet desenvolupar a la perfecció en traçats urbans, alhora que es presenta com una eina còmoda per fer sortides de cap de setmana i gaudir de la conducció.\nUna de les principals virtuts de la CB300R és la facilitat d'utilització que ofereix a tot tipus d'usuaris. En això hi contribueix de manera directa el seu pes reduït –143 kg en ordre de marxa– el que, unit al seu coratjós motor monocilíndric de 286 cc de refrigeració líquida i 31 cv de potència, li permet assolir un notable nivell de prestacions.\nEn el desenvolupament de la nova saga CB d'Honda hi adquireix especial protagonisme el nou bastidor. En la seva construcció s'ha combinat acer premsat i tubular per aconseguir un estudiat equilibri de rigidesa. Així mateix, el manillar, d'estil de barra gruixuda, amb un gir de 40°, permet un radi de gir de 2,3 metres que garanteix la capacitat per passar fàcilment entre el trànsit dens de la ciutat. Finalment, l'alçada del seient de 799 mm en facilita la conducció a usuaris de totes les altures.\nEl sistema de frenada recorre a un disc flotant davanter de 296 mm, sense boixa, acoblat a una pinça Nissin d'ancoratge radial i 4 pistons, mentre que el disc del darrere és de 220 mm i munta una pinça d'un pistó. Tots dos frens són modulats per un ABS de 2 canals.\nAquest conjunt treballa a través d'una Unitat de Mesura Inercial per a proporcionar una distribució precisa de l'actuació de l'ABS entre la roda davantera i posterior segons el comportament del vehicle. El pneumàtic del darrere Dunlop radial de 150 / 60R-17 s'aparella amb una unitat radial davantera en mesures 110 / 70r-17.\nEl dipòsit de 10 litres de gasolina va amagat sota una tapa angular que allotja un tap d'ompliment tipus aviació. Amb un consum econòmic d'un litre cada 30,2 quilòmetres, la CB300R pot recórrer més de 300 quilòmetres amb un dipòsit ple.\nEl minimalista disseny de la CB300R es trasllada al seu quadre d'instruments. Aquest està presidit per una prima (23,5 mm) i lleugera (230 gr) pantalla de plasma, en la qual es reuneixen uns amplis continguts d'informació entre els quals es troben la velocitat, les rpm del motor, el nivell de gasolina i posició del canvi de marxes de forma racional, amb llums d'advertència disposades per la part superior.\nLa il·luminació completa de LED –incloent els intermitents– se suma a la seva imatge premium i contribueix a la centralització de massa. Així mateix, el far compta amb una particular signatura lumínica gràcies al disseny de doble barra, en el qual la part superior s'allotja la llum curta i en la inferior la llum llarga.\nCom a curiositat, el pilot del darrere és el més prim mai equipat per un model d'Honda. La CB300R està disponible en quatre versions de color a un preu de 5.000 euros.\nTucano urbano llança la jaqueta Ice Man. Motor


Torna el servei militar obligatori?\nEls joves de Catalunya Nord hauran de fer un servei encara sense aclarir · França s'afegeix a l'onada de països europeus que tornen a exigir el servei militar\nEl president de la República Francesa, Emmanuel Macron, va triar bé l’indret, divendres, per anunciar la reintroducció d’un servei obligatori per a tots els joves de l’estat. La base naval de Toló, a Occitània, és la més important de l’armada francesa i això li permetia una nova jugada ambigua: va anunciar un servei d’un mes obligatori per a tots els joves, que es va entendre que era militar, però no se sap si serà militar.\nEra una promesa de campanya del candidat Macron que s’ha anat enverinant pel debat social que ha suscitat i que ell mateix havia d’aclarir. Ho va fer sense fer-ho. El govern estudiarà ara com implantar aquest ‘servei nacional’ que podria ser militar, però que es deixa la porta oberta que no ho sigui. De fet, el president va dir que el pressupost per a implantar-lo no recauria sobre l’exèrcit.\nEn l’estratègia de Macron ressona un dels dos arguments que hi ha al darrere de l’onada revisionista respecte del servei militar que sembla haver envaït Europa: el ‘patriotisme’. Una part de la classe política considera que els joves no tenen oportunitats d’assumir allò que ells consideren patriotisme i pretenen aconseguir-ho forçant-los un temps a fer un servei per a l’estat, no necessàriament militar. L’altre gran argument per a la recuperació del servei militar és la por de l’expansionisme rus, visible sobretot al Bàltic.\nEl servei militar a la Unió Europea\nEntre els estats membres de la Unió Europea, hi ha avui una gran disparitat sobre el servei militar obligatori. Actualment, només ho és en vuit estats: Àustria, Dinamarca, Estònia, Grècia, Lituània, Finlàndia, Suècia i Xipre. Tot i això, a Dinamarca ho és només en teoria; en la pràctica, des de fa molts anys ningú no ha estat cridat a files, perquè sempre hi ha prou voluntaris per a cobrir les necessitats de l’exèrcit.\nEl darrer país a fer obligatori el servei militar ha estat Suècia, on ho és des del primer de gener. Quatre mil joves dels tretze mil nascuts el 1999 s’han d’incorporar a files per un període de dotze mesos, a parts iguals dones i homes. La decisió va ser aprovada al parlament el març del 2017 per un 70% dels vots, arran de l’augment de la tensió amb Rússia a la mar Bàltica. A Suècia els joves no havien de fer el soldat des del 2010.\nAbans, el 2016, aquest mateix pas l’havia fet Lituània, per les mateixes raons. Lituània havia abolit el servei militar obligatori el 2008 i a l’hora de reinstaurar-lo s’ha trobat amb una sorpresa. Havia d’aconseguir uns quatre mil soldats cada any, però ha estat difícil perquè molts joves lituans s’han estimat més anar uns quants anys a l’estranger que no entrar a l’exèrcit. En canvi, hi ha hagut sempre un nombre important de voluntaris, encara que no arribessin a cobrir la quota demanada. Això ha reobert el debat sobre el servei i sobre el caràcter professional o no de l’exèrcit.\nA part el bloc bàltic (Dinamarca, Estònia, Lituània, Finlàndia i Suècia), preocupat per Rússia, l’altre gran espai geogràfic amb servei obligatori el formen Grècia i Xipre pel seu enfrontament amb Turquia. De fet, Grècia és el país europeu que gasta més diners en defensa en relació amb el PIB, una política que no ha canviat amb el govern de Syriza. A Grècia, el servei militar és obligatori durant nou mesos per als homes i voluntari per a les dones. El dret d’objecció de consciència hi és reconegut, però el servei alternatiu és de vint-i-un mesos, en compte de nou.\nA Àustria, el servei militar dura sis mesos i cada any hi van vint-i-dos mil joves. El 2013 els opositors al servei militar obligatori van perdre un referèndum per a eliminar-lo. Àustria no forma part de l’OTAN. De fet, resulta significatiu que la majoria de països de la Unió Europea amb servei militar obligatori són països de fora de l’OTAN: Àustria, Finlàndia, Suècia i Xipre.\nEl debat a Alemanya i França\nEl debat sobre la reintroducció del servei obligatori a Alemanya i França té més a veure amb la reafirmació de l’anomenat ‘patriotisme’ que no pas amb les amenaces de Rússia o Turquia. A Alemanya, el 2016, s’hi va viure un intens debat després de filtrar-se a la premsa els plans del govern de reintroduir el servei. La idea ha estat aparcada i no ha avançat gaire per l’oposició, sobretot, dels joves. Alemanya havia suspès el servei obligatori l’any 2011.\nMacron ha obert ara aquest debat paral·lel a l’estat francès, sense deixar gaire clar si aquest mes que vol que els joves dediquin al servei serà militar o serà una altra cosa. Però, de moment, tant a Catalunya Nord com a la resta de l’estat la proposta ha estat rebuda amb escepticisme.